*Návrh VZN vyvesený na úradnej tabuli v obci Vrakúň dňa : 01.03.2013*

*VZN vyvesené na úradnej tabuli v obci Vrakúň dňa : 21.03.2013*

*VZN nadobúda účinnosť dňa : 04.04.2013*

Obec Vrakúň podľa § 6 zákona NR SR č. 369/1990 Zb. o obecnom zriadení v znení neskorších predpisov, §6 ods. 12 zákona NR SR č. 596/2003 Zz. o štátnej správe v školstve a školskej samospráve a o zmene a doplnení niektorých zákonov a §7 zákona NR SR č. 583/2004 Zz. o rozpočtových pravidlách územnej samosprávy v znení neskorších predpisov

vy d á v a toto:

**VŠEOBECNE ZÁVÄZNÉ NARIADENIE OBCE Vrakúň**

**č.2/2013 zo dňa 04.04.2013**

**o určení výšky finančných prostriedkov na financovanie originálnych kompetencií na úseku školstva**

**§ 1**

**Základné ustanovenie**

(1) Všeobecné záväzné nariadenie Obce Vrakúň určuje výšku a účel použitia dotácie na prevádzku a mzdy na žiaka školských zariadení CVČ.

(2) Obec určuje výšku príspevku obce pre financovanie originálnych kompetencií na úseku školstva formou normatívneho financovania v súlade s týmto VZN.

(3) Normatívom sa rozumie príspevok na jeden výkonový ukazovateľ, ktorým obec prispieva škole a školskému zariadeniu na financovanie miezd a prevádzky na žiaka v centre voľného času.

(4) Činnosť škôl a školských zariadení v originálnej pôsobnosti obce Vrakúň je financovaná:

* formou normatívneho financovania priamo z rozpočtu obce, ktoré zohľadňuje výnos z podielových daní
* poplatkov (ŠKD a CVČ) a vlastných príjmov škôl a zariadení.

(5) Obec poskytuje škole a školskému zariadeniu normatívny príspevok v mesačných splátkach do 30. dňa v mesiaci, minimálne vo výške 1/10 ročného objemu príspevku.

(6) Pri výpočte normatívu na financovanie originálnych kompetencií na úseku školstva sa vychádza z výkazu 40-01 o počte žiakov v územnej pôsobnosti obce k 15.9. predchádzajúceho kalendárneho roka.

**§ 2**

**Centrá voľného času**

**Poskytnutie a zúčtovanie dotácie**

(1) Obec nemá na svojom území obecné, ani cirkevné ani súkromné CVČ.

(2) Zriaďovateľ súkromného, cirkevného CVČ má možnosť požiadať obec o dotáciu na CVČ, na deti vo veku od 5 do 15 rokov, ktoré majú v obci trvalý pobyt písomnou formou. O dotáciu môže požiadať aj súkromné alebo cirkevné CVČ zriadené inou obcou alebo iným mestom.

(3) Žiadosť musí byť písomná, musí obsahovať zoznam detí, na ktoré žiada zriaďovateľ dotáciu, adresu ich trvalého pobytu a dátum narodenia. K žiadosti je potrebné fotokópiu „Rozhodnutie riaditeľa CVČ o prijatí žiaka do CVČ“

(4) O poskytnutí dotácie na záujmové vzdelávanie v CVČ obec uzatvorí so žiadateľom písomnú zmluvu, v ktorej obaja účastníci dohodnú podmienky a postup poskytnutia dotácie.

(5) Finančné prostriedky poskytuje obec bankovým prevodom mesačne po dobu 10 mesiacov, a to vo výške 5,- EUR na jedno dieťa a mesiac.

(6) Ak dieťa navštevuje viacero CVČ a tieto o dotáciu požiadajú, celková výška dotácie sa nemení a podielovo sa poukáže jednotlivým CVČ. Podrobnosti sa upravia v zmluve.

(7) Použitie dotácie v CVČ nepodlieha kontrole zo strany obce.

(8) Prijímateľ dotácie je povinný zúčtovať dotáciu s Obcou Vrakúň štvrťročne.Termíny a spôsob zúčtovania dotácie určuje poskytovateľ dotácie.

(9) Prijímateľ dotácie je povinný na vyžiadanie predložiť ku kontrole všetky doklady preukazujúce hospodárne efektívne, účelné a účinné vynaloženie pridelených finančných prostriedkov.

(10) Zostatok nevyčerpaných pridelených finančných prostriedkov k 31.12. kalendárneho roka je prijímateľ povinný vrátiť poskytovateľovi.

**§ 3**

**Záverečné ustanovenia**

(1) Týmto nariadením nie sú dotknuté práva a povinnosti vyplývajúce z iných právnych predpisov.

(2) Zmeny a doplnky tohto všeobecne záväzného nariadenia schvaľuje Obecné zastupiteľstvo vo Vrakúni.

(3) Toto Všeobecne záväzné nariadenie Obce Vrakúň bolo schválené uznesením ObZ vo Vrakúni dňa 20.03.2013 pod č. uznesenia 10/2013 a nadobúda účinnosť 15-tym dňom odo dňa jeho vyvesenia na úradnej tabuli obce v budove Obecného úradu vo Vrakúni.

(4) Obec upravuje normatív vo VZN na nasledujúci kalendárny rok formou dodatku VZN najneskôr do 31. januára bežného roka.

Vo Vrakúni, dňa 21.03.2013

Ing. Ákos Horváth

starosta obce